शिक्षा प्रणाली को और अधिक उपयुक्त बनाया जाना चाहिए और रोजगार सुविधाओं से जोड़ा जाना चाहिए। सम्पत्ति का उचित विभाजन, धन का विकेंद्रीकरण, धन में समानता लाकर गरीबी को काफी हद तक दूर किया जा सकता है। सामाजिक बुराइयों (जैसे दहेज प्रथा आदि) पर अंकुश लगाकर भी गरीबी को रोका जा सकता है। बेरोजगारी बीमा योजना लागू की जाए ताकि बेरोजगारों को बेरोजगारी भत्ता दिया जा सके। जनसंख्या नियंत्रण के लिए परिवार नियोजन को बढ़ावा देना चाहिए।